**REFERAT**

**af møde i Det Humanistiske Fakultets Arbejdsmiljøudvalg**

**Til stede var:** Simon Møberg Torp (formand)

Steffen Nordahl Lund (arbejdslederrepræsentant)

Bettina Ross (arbejdsmiljørepræsentant)

**Sekretær:**  Bettina Ibsen Hilt

**Mødedato:** 15. november 2017

|  |
| --- |
|  |

**Punkt 1: Godkendelse af referat**

Referatet blev godkendt.

**Punkt 2: Meddelelser**

1. Referat af HAMU møde d. 6. september <http://sdunet.dk/Administration/RaadNaevnUdvalg/Hovedarbejdsmiljoudvalget/Referater.aspx>
2. Eventuelt

Intet at bemærke.

**Punkt 3: Valg til SDU’s arbejdsmiljøorganisation og i den forbindelse valgarrangement for de nyvalgte, hvor vi byder velkommen, informerer om opgaven og afholder valg til FAMU (22. november kl. 13.00)**

Bettina Ross – som efter mange års indsats for arbejdsmiljøarbejdet har valgt ikke at genopstille – udtrykte interesse for fortsat at have tilknytning til feltet og foreslog, at sekretærfunktionen for FAMU kunne være en mulighed på sigt.

FAMU drøftede det kommende info- og valgarrangement, som er arrangeret i samarbejde med Arbejdsmiljøkontoret. Indholdet i mødet består af Dekanens velkomst, Merete Skov Habermann’s information om arbejdsmiljøorganiseringen på SDU, om opgaven og om de praktiske roller for FAMU og HoAMU og Bettina Ross’ fortælling om arbejdsmiljøarbejdet, som hun har oplevet det. Slutteligt foretages der valg blandt de nyvalgte til posten i FAMU – uden ledelsens deltagelse (evt. assisteret af Merete Skov Habermann).

**Punkt 4: Den årlige arbejdsmiljødrøftelse 2017-2018 - afholdes i november**

Intet at bemærke.

**Punkt 5: Beredskabsøvelser – uvarslede**

Bettina Ibsen Hilt orienterede om de nærtforestående beredskabsøvelser, som afholdes fra centralt hold og som er udmeldt til 1 person fra hvert område (institutledere og fakultetssekretariatschef) for at imødegå evt. kollission med andre arrangementer.

**Punkt 6: Events 2018**

Punktet drøftes på kommende FAMU møde, hvor FAMU’s nye medlem deltager.

**Punkt 7: Eventuelt**

Bettina Ross orienterede om gentagne klager over rygning og cigaret- og ølaffald i atriumgården, som ligger ved fagrådslokalet for religion og filosofi. Rygning forbudt skilte, som er blevet opsat for over et år siden, har ingen effekt og Teknisk Service har oplyst, at de ikke kan aflåse gården.

Simon Møberg Torp meddelte, at han ville tage fat i sagen.

**Simon Møberg Torp**

Dekan